Makrinítsa

Makrinítsa () on Kreikan kylä sekä samanniminen Vóloksen kunnan kunnallisyksikkö (Δημοτική Ενότητα Μακρινίτσας, Dimotikí Enótita Makrinítsas) ja entinen itsenäinen kyläkunta. Se sijaitsee Magnesian alueyksikössä Thessalian alueella. Kylän ja kunnallisyksikön väkiluku on 694 (vuonna 2011).

pienoiskuva|vasen|pysty=0.96|Makrinítsan taloja.
Makrinítsa sijaitsee Pílion niemimaalla noin 17 kilometriä Vóloksen kaupungista koilliseen. Kylä on rakennettu vuorenrinteelle noin 630 metrin korkeuteen. Maisemiensa ansiosta sitä kutsutaan ”Pílion parvekkeeksi”. Kylässä on paljon vanhoja, varakkaiden sukujen rakentamia hienosti koristeltuja kartanoita. Kylän nähtävyyksiin kuuluvat myös kirkot sekä kansankulttuurin museo.

Makrinítsa oli itsenäinen kyläkunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Vóloksen kuntaan yhdessä Agrián, Aisonían, Artémidan, Iolkóksen, Néa Anchíaloksen, Néa Ionían ja Portarián kanssa, jolloin se muuttui uuden kunnan kunnallisyksiköksi.

 Lähteet 

 Aiheesta muualla 

Luokka:Thessalian entiset kunnat
Luokka:Thessalian kylät
Luokka:Vólos